CELEX: 22018D1804
Language: hr
Date: 2016-12-02 00:00:00
Title: Odluka Zajedničkog odbora EGP-a br. 244/2016 od 2. prosinca 2016. o izmjeni Priloga XIII. (Promet) Sporazumu o EGP-u [2018/1804]

22.11.2018   
               
               
                  HR
               
               
                  Službeni list Europske unije
               
               
                  L 296/37
               
            
         ODLUKA ZAJEDNIČKOG ODBORA EGP-a br. 244/2016
         od 2. prosinca 2016.
         o izmjeni Priloga XIII. (Promet) Sporazumu o EGP-u [2018/1804]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Direktiva 2011/76/EU Europskog parlamenta i Vijeća od 27. rujna 2011. o izmjeni Direktive 1999/62/EZ o pristojbama koje se naplaćuju za korištenje određenih infrastruktura za teška teretna vozila (1) treba se uključiti u Sporazum o EGP-u.
                  
               
                     (2)
                  
                  
                     Prilog XIII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Točka 18.a (Direktiva 1999/62/EZ Europskog parlamenta i Vijeća) Priloga XIII. Sporazumu o EGP-u mijenja se kako slijedi:
            
                        1.
                     
                     
                        Dodaje se sljedeća alineja:
                        
                                    „—
                                 
                                 
                                    
                                       32011 L 0076: Direktivom 2011/76/EU Europskog parlamenta i Vijeća od 27. rujna 2011. (SL L 269, 14.10.2011., str. 1.).”
                                 
                              
                  
                        2.
                     
                     
                        Točke (d) i (e) zamjenjuju se sljedećim:
                        
                                    „(e)
                                 
                                 
                                    U članku 7.i stavku 2. dodaju se sljedeći podstavci:
                                    ‚Kad je riječ o režimima cestarina u transeuropskoj cestovnoj mreži u drugim dijelovima Norveške osim jugoistočne Norveške, trenutačna razina popusta ili sniženja cestarina za česte korisnike može se primjenjivati na režime cestarina koji su već na snazi na datum stupanja na snagu Odluke Zajedničkog odbora EGP-a br. 129/2012 od 13. srpnja 2012. (2) pod uvjetom da je udio međunarodnog prometa teških teretnih vozila u predmetnoj infrastrukturnoj mreži manji od 30 %.
                                    Kad je riječ o režimima cestarina koji su uspostavljeni nakon stupanja na snagu Odluke Zajedničkog odbora EGP-a br. 129/2012, popusti ili sniženja cestarina za česte korisnike mogu prelaziti razinu utvrđenu člankom 7.i stavkom 2. točkom (c) ove Direktive pod uvjetom da:
                                    
                                                —
                                             
                                             
                                                udio međunarodnog prometa teških teretnih vozila u predmetnoj infrastrukturnoj mreži ne prelazi 5 %,
                                             
                                          
                                                —
                                             
                                             
                                                razina takvih popusta ili sniženja opravdana je posebnim okolnostima, posebice ako se predmetna infrastrukturna mreža sastoji od mostova ili tunela koji trebaju zamijeniti trajekt.
                                             
                                          
                                       (2)  SL L 309, 8.11.2012., str. 8..’”"
                        
                                 
                              
                           (2)  SL L 309, 8.11.2012., str. 8..’”"
                        
                     
                  
                        3.
                     
                     
                        Točka (f) postaje točka (d), a izraz „članka 7. stavka 9.” zamjenjuje se izrazom „članka 7. stavka 1.”
                     
                  
         
            Članak 2.
            Vjerodostojni su tekstovi Direktive 2011/76/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 3. prosinca 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 2. prosinca 2016.
            
               
                  Za Zajednički odbor EGP-a
               
               
                  Predsjednica
               
               Bergdís ELLERTSDÓTTIR
            
         
         
            (1)  SL L 269, 14.10.2011., str. 1.
         
         
            (*1)  Ustavni zahtjevi nisu navedeni.
      
      
         
            Izjava država EFTA-e
            
               uz Odluku Zajedničkog odbora EGP-a br. 244/2016 o uključivanju Direktive 2011/76/EU u Sporazum o EGP-u
            
            Uključivanjem članka 2. točke (b), članka 7.c, članka 7.f stavaka 4. i 5., članka 7.g stavka 1. podtočke iv., članka 7.h stavaka 3. i 4., članka 7.i stavka 1., članka 7.j stavaka 3. i 4., članka 11. stavka 1. točaka (a) i (d) te priloga III.a i III.b Direktivi 1999/62/EZ Europskog parlamenta i Vijeća od 17. lipnja 1999. o naknadama koje se naplaćuju za korištenje određenih infrastruktura za teška teretna vozila (1), kako je izmijenjena Direktivom 2011/76/EU Europskog parlamenta i Vijeća od 27. rujna 2011. o izmjeni Direktive 1999/62/EZ o pristojbama koje se naplaćuju za korištenje određenih infrastruktura za teška teretna vozila (2), u Sporazum o EGP-u ne dovodi se u pitanje područje primjene Sporazuma o EGP-u.
            
               (1)  SL L 187, 20.7.1999., str. 42.
            
            
               (2)  SL L 269, 14.10.2011., str. 1.